b'\n_START_ARTICLE_\nU-124 (Kriegsmarine)\n_START_SECTION_\nZgodovina\n_START_PARAGRAPH_\nU-124 je bila znana po svojem simbolu, planiki. Dobila ga je zaradi tak\xc5\xa1ne oznake nem\xc5\xa1kih gorskih enot, ki so re\xc5\xa1ile posadko podmornice U-64, ko jo je v norve\xc5\xa1kem Herjangfjordu potopilo vodno letalo z britanske bojne ladje HMS Warspite. Posadka je nato dobila novo podmornico - U-124 in jo v spomin na dogodek ozna\xc4\x8dila s simbolom nem\xc5\xa1kih planinskih enot. Po tej oznaki je kasneje, ko je postala ena najuspe\xc5\xa1nej\xc5\xa1ih podmornic, bila zelo znana._NEWLINE_U-124 je potopila 2. aprila 1943 protipodmorni\xc5\xa1ka fregata britanske Kraljeve vojne mornarice HMS Black Swan.'